Nr. L 108/16 De Europæiske Fællesskabers Tidende 25. 4. 97 KOMMISSIONENS FORORDNING (EF) Nr. 727/97 af 24. april 1997 om fastsættelse af en fortegnelse over produkter, der undtages fra Rådets forord- ning (FØF) nr. 737/90 af 22. marts 1990 om betingelser for indførsel af landbrugs- produkter med oprindelse i tredjelande som følge af ulykken på kernekraft- værket i Tjernobyl KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets forordning (EØF) nr. 737/90 af 22. marts 1990 om betingelser for indførsel af land- brugsprodukter med oprindelse i tredjelande som følge af ulykken på kernekraftværket i Tjernobyl()), ændret ved forordning (EF) nr. 686/95 ?), navnlig artikel 6, og ud fra følgende betragtninger: I overensstemmelse med forordning (EØF) nr. 737/90 skal Kommissionen vedtage en fortegnelse over produkter, der undtages herfra; de fleste af de landbrugsprodukter, der på nuværende tids- punkt importeres fra tredjelande, har ikke været udsat for radioaktiv bestråling som følge af ulykken på Tjernobyl eller har været udsat for så lille en bestråling, at de udgør en ubetydelig helbredsrisiko; fortegnelsen over produkter, der er undtaget fra forordning (EØF) nr. 737/90 som fastsat i Kommissionens forordning (EF) nr. 3034/94 (?), skal udvides for at tage hensyn hertil; de i denne forordning fastsatte foranstaltninger er i over- ensstemmelse med udtalelsen fra det ad hoc-udvalg, der blev nedsat i medfør af forordning (EØF) nr. 737/90 — UDSTEDT FØLGENDE FORORDNING: Artikel 1 Forordning (EF) nr. 3034/94 ophæves herved. Artikel 2 Alle andre produkter end dem, der er anført i bilaget, er undtaget fra anvendelsesområdet for forordning (EØF) nr. 737/90. Artikel 3 Denne forordning træder i kraft på tredjedagen efter offentliggørelsen i De Europæiske Fællesskabers Tidende. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 24. april 1997. (') EFT nr. L 82 af 29. 3. 1990, s. 1. (?) EFT nr. L 71 af 31. 3. 1995, s. 15. På Kommissionens vegne Ritt BJERREGAARD Medlem af Kommissionen () EFT nr. L 321 af 14. 12. 1994, s. 25.